 ฐานะการเงินและผลการดำเนินงาน

1.  สรุปรายงานการสอบบัญชี

ในระยะเวลา 3 ปี ที่ผ่านมา คือช่วงระหว่างปี 2549 – 2551
ความเห็นของผู้สอบบัญชีแสดงความเห็นแบบไม่มีเงื่อนไข โดยเห็นว่า
งบการเงินของบริษัทแสดงฐานะการเงินผลการดำเนินงาน และกระแสเงินสดของ บริษัท ร้อกเวิธ
จำกัด (มหาชน) โดยถูกต้องตามที่ควรในสาระสำคัญตามหลักการบัญชีที่รับรองโดยทั่วไป

2.  ผลการดำเนินงาน

ผลประกอบการของบริษัทแสดงผลประกอบการมีกำไรเป็นเวลา 3 ปีติดต่อกัน สำหรับปี 2551
บริษัทมีกำไรสุทธิเป็นจำนวน 23.79 ล้านบาท ในปีที่ผ่านมา
มีการเปลี่ยนแปลงรายการของผลการดำเนินงาน ที่มีสาระสำคัญพอสรุปได้ดังนี้

-   ยอดขาย เพิ่มขึ้นจากปีก่อนเป็นจำนวน 162.14 ล้านบาท หรือเพิ่มขึ้นคิดเป็นร้อยละ 20.26
    เนื่องจากบริษัทได้ปรับราคาขายขึ้นตามต้นทุนที่สูงขึ้นอันเนื่องมาจากราคาน้ำมันที่เพิ่มขึ้นอย่างมากและความผันผวนของค่าเงินบาทในต้นปี
    2551
    นอกจากนั้นบริษัทยังได้พยายามเพิ่มประสิทธิภาพในการขายทั้งในประเทศและการส่งออกส่งผลทำให้ยอดขายเพิ่มขึ้นถึงแม้ว่าภาวะเศรษฐกิจโดยรวมของโลกจะซบเซาลง

-   ต้นทุนขาย ในปี 2551 อัตราส่วนต้นทุนขาย ต่อยอดขาย เท่ากับร้อยละ 72.30
    ซึ่งสูงกว่าอัตราส่วนต้นทุนขายในปี 2550 ซึ่งเท่ากับร้อยละ 68.71
    อัตราส่วนต้นทุนขายต่อยอดขายเพิ่มขึ้น
    ทั้งนี้เนื่องจากราคาวัตถุดิบเพิ่มสูงขึ้นอันเนื่องมาจากราคาน้ำมันที่เพิ่มสูงขึ้น
    ในขณะที่ราคาขายสินค้าไม่สามารถปรับตัวขึ้นได้ตามอัตราส่วนของต้นทุนที่เพิ่มขึ้น
    เนื่องจากสภาพการแข่งขันที่สูงในตลาดปัจจุบัน

-   ค่าใช้จ่ายในการขายและการบริหาร ในปี 2551
    ค่าใช้จ่ายในการขายและบริหารมีอัตราส่วนต่อยอดขายร้อยละ 23.40 ซึ่งลดลงจากปี 2550
    ซึ่งมีอัตราร้อยละ 24.17 รายละเอียดค่าใช้จ่ายในการขายและบริหารที่สำคัญมีดังนี้

  -------------------------------------------- ------------- -------------
                                               ล้านบาท        ร้อยละ

  เงินเดือนและค่าใช้จ่ายเกี่ยวกับพนักงาน                99.34         44.11%

  ค่าโฆษณาส่งเสริมการขาย                          21.21         9.42%

  ค่านายหน้าในการขาย                             21.93         9.73%

  ค่าจัดส่งสินค้า                                   5.85          2.60%

  ค่าใช้จ่ายในการส่งออก                            12.50         5.55%

  ค่าเสื่อมราคาและรายจ่ายตัดจ่าย                     15.92         7.07%

  ค่าไฟฟ้า ประปา โทรเลข โทรศัพท์                   4.94          2.19%

  ค่าพาหนะและเดินทาง                             10.13         4.50%

  ค่าธรรมเนียมต่าง ๆ                              3.75          1.67%

  ค่าซ่อมแซมบำรุงรักษา                             2.30          1.02%

  ค่าเช่ารถยนต์ อาคารและโชว์รูม                     11.57         5.13%

  อื่นๆ                                          15.78         7.01%

  รวมทั้งสิ้น                                      225.22        100.00%
  -------------------------------------------- ------------- -------------

  ค่าใช้จ่ายหลักของบริษัทฯ จะได้แก่ เงินเดือนและค่าใช้จ่ายเกี่ยวกับพนักงาน ซึ่งคิดเป็นร้อยละ
  44.11 ของยอดรายจ่ายรวม รายจ่ายดังกล่าวเป็นรายจ่ายในการดำเนินงานของหน่วยงานต่างๆ
  ได้แก่ การขาย การตลาด จัดส่งติดตั้ง บัญชีการเงิน บริหารและธุรการ
  ซึ่งเป็นลักษณะของธุรกิจอุตสาหกรรมโดยทั่วไป

-   ค่าใช้จ่ายทางการเงิน ในปี 2551 ค่าใช้จ่ายทางการเงินลดลงจากปีก่อนเป็นจำนวน 2.25
    ล้านบาทหรือลดลงร้อยละ 11.64
    ค่าใช้จ่ายทางการเงินเป็นค่าใช้จ่ายที่ไม่ได้ผันแปรไปตามยอดขาย ซึ่งค่าใช้จ่ายทาง
    การเงินที่ลดลงนั้นมีผลมาจากดอกเบี้ยจ่ายที่ลดลงเนื่องจากเงินกู้ยืมมีจำนวนลดลง
    จากการที่บริษัทมีการจ่ายชำระคืนเงินต้นที่ถึงกำหนดชำระตามข้อตกลงในสัญญาการกู้ยืมเงิน

    1.  ฐานะการเงิน

        1.  สินทรัพย์

-   ส่วนประกอบของสินทรัพย์
    รายการของสินทรัพย์ที่มีสาระสำคัญและมีผลต่อฐานะการเงินของบริษัท มีดังนี้

-   ที่ดินอาคารและอุปกรณ์ ในปี 2551 มียอดสุทธิลดลงจำนวน 17.51 ล้านบาท
    เนื่องจากบริษัทฯมีการปรับปรุงอาคารเพิ่มเติมและมีการซื้อเครื่องจักรและอุปกรณ์เพิ่มขึ้นระหว่างปีประมาณ
    14.52 ล้านบาท หักด้วยค่าเสื่อมราคาสำหรับปี จำนวน 32.03 ล้านบาท
    และมีการขายอุปกรณ์มูลค่าสุทธิ 0.004 ล้านบาท สัดส่วน ที่ดิน
    อาคารและอุปกรณ์สุทธิเท่ากับร้อยละ 46.84 ของสินทรัพย์รวม สินทรัพย์ดังกล่าวประกอบด้วย
    ที่ดิน อาคารโรงงาน โชว์รูม ยานพาหนะและเครื่องมือเครื่องใช้ต่าง ๆ
    ที่มีความจำเป็นต่อการดำเนินงานของบริษัททั้งในด้านการผลิตสินค้า
    การขายและการดำเนินงานในด้านต่าง ๆ

-   สินค้าคงเหลือ ในปี 2551 บริษัทมียอดคงเหลือสุทธิจำนวน 128.73
    ล้านบาทโดยคิดเป็นร้อยละ 20.13 ของสินทรัพย์รวม สินค้าคงเหลือเพิ่มขึ้นจากปี 2550
    เป็นจำนวน 48.18 ล้านบาทหรือเพิ่มขึ้นร้อยละ 59.80
    เมื่อพิจารณาในแง่ของอัตราหมุนเวียนของสินค้าคงเหลือ จะเห็นว่าในปี 2551มีอัตราหมุน
    8.26 เท่าซึ่งช้าลงกว่าอัตราหมุนเวียนของสินค้าในปี 2550 ซึ่งมีอัตราหมุนเท่ากับ 9.53
    เท่าเล็กน้อย

-   คุณภาพของสินทรัพย์

-   ลูกหนี้ค้างชำระ บริษัทฯ มียอดลูกหนี้รวม ณ 31 ธันวาคม พ.ศ. 2551 จำนวน 97.09
    ล้านบาท โดยมียอดสำรองหนี้สูญเป็นจำนวน 4.13 ล้านบาท
    จำนวนหนี้ทั้งหมดเป็นลูกหนี้ทางการค้าซึ่งยังไม่สามารถชำระหนี้ได้ตามข้อตกลง อย่างไรก็ตาม
    ลูกหนี้ดังกล่าวบริษัทได้ติดตามดูแลอย่างใกล้ชิด สำหรับยอดสำรองหนี้สูญจำนวน 4.13 ล้านบาท
    บริษัทคาดว่ามีความเพียงพอต่อลูกหนี้ทั้งหมด

-   สินค้าคงเหลือ สินค้าคงเหลือของบริษัท จำนวน 159.73 ล้านบาท ซึ่งจะประกอบด้วยวัตถุดิบ
    จำนวน 49.11 ล้านบาท สินค้าสำเร็จรูป จำนวน 73.30 ล้านบาท และงานระหว่างทำ
    จำนวน 37.32 ล้านบาท
    สินค้าคงเหลือทั้งหมดโดยส่วนใหญ่ยังมีสภาพปรกติใช้ในการดำเนินงานได้
    เนื่องจากสินค้าของบริษัทไม่ได้จัดอยู่ในประเภทสินค้าแฟชั่น หรือมีอายุจำกัด
    อย่างไรก็ตามยังมีสินค้าคงเหลือบางส่วนชำรุดเสียหาย
    โดยบริษัทได้ตั้งสำรองเพื่อความเสียหายไว้ เป็นจำนวน 31 ล้านบาท
    ซึ่งคาดว่าเพียงพอต่อความเสียหายของสินค้าทั้งหมด ที่อาจจะเกิดขึ้น

    1.  สภาพคล่อง

-   กระแสเงินสด ในปี 2551 บริษัทมียอดเงินสดและรายการเทียบเท่าเงินสดลดลงเป็นจำนวน
    1.74 ล้านบาท โดยมีเงินสดเพิ่มขึ้นสุทธิจากกิจกรรมดำเนินงานเป็นจำนวน 79.29 ล้านบาท
    ซึ่งเป็นผลจากประสิทธิภาพในการดำเนินงานที่ดีขึ้น
    เงินสดดังกล่าวถูกใช้ไปในกิจกรรมการลงทุน เป็นจำนวน 12.87 ล้านบาท
    ซึ่งโดยส่วนใหญ่จะเป็นการลงทุนในการต่อเติมอาคารสำนักงานและซื้อเครื่องจักรและอุปกรณ์การผลิตต่าง
    ๆ เพื่อพัฒนาสินค้าและปรับปรุงระบบการผลิตให้มีประสิทธิภาพยิ่งขึ้น
    และใช้ไปในกิจกรรมจัดหาเงินเป็นจำนวน 68.16
    ล้านบาทซึ่งเป็นการชำระหนี้คืนเงินกู้ตามข้อตกลงแก่สถาบันการเงิน

-   อัตราส่วนสภาพคล่องที่สำคัญ ในปี 2551
    อัตราส่วนสภาพคล่องโดยรวมของบริษัทยังคงไม่เปลี่ยนแปลงมากนัก เมื่อเปรียบเทียบกับปี
    2550 และ 2549 โดยมีอัตราส่วนสภาพคล่องเท่ากับ 1.14 เท่า ระยะเวลาเก็บหนี้โดยเฉลี่ย
    เท่ากับ 45.74 วัน และ Cash Cycle เท่ากับ 28.69 วัน

    1.  แหล่งที่มาของเงินทุน

-   ความเหมาะสมของโครงสร้างเงินทุน ในปี 2551 ปี2550 และ ปี2549
    บริษัทฯมีอัตราส่วนหนี้สินต่อส่วนของผู้ถือหุ้นเป็นจำนวน 1.63 เท่า 1.90 เท่าและ 2.53
    เท่าตามลำดับ จะเห็นได้ว่าอัตราส่วนหนี้สินต่อส่วนของผู้ถือหุ้นมีแนวโน้มดีขึ้นนับแต่ปี 2549
    อันมีสาเหตุมาจากการที่บริษัทฯประสบผลขาดทุนจากการดำเนินงานอย่างต่อเนื่องตั้งแต่ปี 2540
    อย่างไรก็ตามบริษัทฯสามารถหักขาดทุนสะสมยกมาจากปีก่อน ๆ
    ได้หมดจากผลการดำเนินงานในปี 2549
    และบริษัทสามารถจ่ายชำระคืนเงินกู้ตามข้อตกลงกับธนาคารในปี 2549 ปี 2550 และปี2551
    จึงทำให้อัตราส่วนหนี้สินต่อส่วนของผู้ถือหุ้นมีแนวโน้มดีขึ้น

-   หนี้สิน ณ สิ้นปี 2551 บริษัทฯมีหนี้สินรวม 396.09 ล้านบาท ลดลงจากปีก่อน 30.04
    ล้านบาทหรือร้อยละ 7.05 โดยมีหนี้สินหมุนเวียนทั้งสิ้น 262.83 ล้านบาท
    และหนี้สินไม่หมุนเวียนจำนวน 133.26 ล้านบาท โดยบริษัทฯได้จดจำนอง/จำนำ ที่ดิน อาคาร
    สิทธิการเช่าอาคาร เครื่องจักร และอุปกรณ์
    เพื่อค้ำประกันวงเงินสินเชื่อทั้งหมดที่มีอยู่กับสถาบันการเงิน

Financial Ratio 

  --------------------------------------------- -------- -------- --------
  งบการเงินรวม                                   2551     2550     2549

  อัตราส่วนสภาพคล่อง (Liquidity Ratio)                               

  อัตราส่วนสภาพคล่อง (เท่า)                         1.14     1.19     1.26

  อัตราส่วนสภาพคล่องหมุนเร็ว (เท่า)                   0.54     0.81     0.89

  อัตราส่วนหมุนเวียนลูกหนี้การค้า (เท่า)                 7.98     5.34     6.10

  ระยะเวลาเก็บหนี้เฉลี่ย (วัน)                        45.74    68.35    59.84

  อัตราส่วนหมุนเวียนสินค้าสำเร็จรูปคงเหลือ (เท่า)         8.26     9.53     8.43

  ระยะเวลาขายสินค้าสำเร็จรูปเฉลี่ย (วัน)               44.19    38.30    43.27

  อัตราส่วนหมุนเวียนเจ้าหนี้ (เท่า)                     5.96     4.61     4.47

  ระยะเวลาชำระหนี้ (วัน)                           61.24    79.18    81.61

  Cash Cycle (วัน)                               28.69    27.47    21.50

  อัตราส่วนแสดงความสามารถในการหากำไร                                
  (Profitability Ratio)                                           

  อัตรากำไรขั้นต้น (%)                              27.70%   31.29%   31.97%

  อัตรากำไรจากการดำเนินงาน (%)                    5.33%    8.24%    9.05%

  อัตรากำไรสุทธิ (%)                               2.47%    4.28%    6.23%

  อัตราผลตอบแทนผู้ถือหุ้น (%)                         9.77%    15.24%   28.01%

  อัตราส่วนแสดงประสิทธิภาพในการดำเนินงาน (Efficiency                   
  Ratio)                                                          

  อัตราผลตอบแทนจากสินทรัพย์ (%)                     3.72%    5.26%    7.92%

  อัตราผลตอบแทนจากสินทรัพย์ถาวร (%)                 7.94%    10.80%   16.76%

  อัตราการหมุนเวียนของสินทรัพย์ (เท่า)                 1.51     1.23     1.26

  อัตราส่วนวิเคราะห์นโยบายทางการเงิน (Financial                        
  Policy Ratio)                                                   

  อัตราส่วนหนี้สินต่อส่วนของผู้ถือหุ้น (เท่า)                1.63     1.90     2.53

  อัตราส่วนความสามารถชำระดอกเบี้ย (เท่า)             3.00     3.41     3.29

  ข้อมูลต่อหุ้น                                                        

  มูลค่าตามบัญชีต่อหุ้น (บาท)                          24.34    22.46    19.04

  กำไรสุทธิต่อหุ้น (บาท)                             2.38     3.42     5.33
  --------------------------------------------- -------- -------- --------

[]

[]

[]

[]

[]

[]